
CAISMEACHD  NAN  GAIDHEAL. 

Air  Fonn — "  Scots  wha  Hae." 
I. 
Nach  cuala  tusa  an  diugh  ar  sgeul, 
A  tha  air  aithris  feadh  nan  sleibh,- — 
Clann  nan  Gaidheal,  sliochd  nan  treun 
Ag  'èiridh  gu  bhi  saor  ! 

Seisd : — 
Eii'ibh,  Eiribh,  Eiribh  'chlann, 
'Chlann  nan  Gaidheal,  'shliochd  nam  beann, 
'Fhui]  nan  gaisgich  nach  bi  mall 
Ag  'èiridh  gu  bhi  saor  ! 


Tha  toirm  Mactalla  mu  na  bheinn 
Tha  gairm  nam  bratach  os  ar  cinn, 
Tha  spiorad  ghaisgeach  mìle  lìnn 

Ag  eigheachd — '•'  Bithibh  saor  !  " 

III. 
Chlann  mhic  Coinnich,  'chlann  mhic  Leoid, 
Chlann  gach  brataich,  shiol  gach  seoid, 
Chlann  nan  Gaidheal,  thigibh  bèo, 
Is  èiribh  gu  bhi  saor  ! 


IV. 

Seas  air  son  gacli  bean  is  clann, 
Seas  air  son  gach  còr  a  th'  ann, 
Buail  an  t-ainneart  bun-os-cionn, 
Is  dèan  an  talamh  saor ! 


FAILTE  NA  DUTHCHA. 

I. 

Bi  ag  ìnnse  dha'n  Ùirinn, 

Do  Chuineag  's  do  Shùilbhein, 

O  mhullach  Stròin-chrùbaidh 

Gu  seann  Rhudha  Stòrr, 
Gu  'm  faic  iad  mi  tighinn 
Chur  fàilt'  orra  rithisd 
Mar  chàirdean  's  mar  chinneadh 

Mar  rinn  mi  na  m'  òig' ; 
Cha'n  eil  eadar  Ashair, 
Is  Còigeach  na  h-àirde 
Cnoc,  bealach,  no  braghad, 

Eilean,  àiridh  no  beinn, 
Nach  toireadh  dhomh  urram, 
Ciad  failt'  agus  furan, 
Kan  t'iginn  o  Lunnainn 

Gu  duthaich  nan  glinn  ! 

II. 
Nar  dh'  èirinn  'sa  mhaduinn, 
'Sa'  ghrian  air  a  casan 
Thar  bheanntaichean  Asaint 
'0  dhùthaich  Mhic-aoidh 

'San  uiseag  's  an  fhaoileag, 
'Sna  smeoraich  ba  chaomh  leam 
'Deanamh  cèol  dha'n  an  t-saoghal 

Le  furan  glè  bhinn ; 
Co'n  cridhe  nach  èireadh 
Le  iorram  cho  èibhinn — 
Mactalla  ga  èigheachd 

'O  chnoc  agus  beinn  ! 
Mi  fhèin  agus  Màiri 
Air  mullach  na  h-àiridh 
'Sa  broilleach  cho  àluinn 

Ri  èiridh  na  grèin'. 

III. 

Ba  bhinn  leam  gach  feadan 

'O  mhaduinn  gu  feasgar, 

Bu  ghreadhneach  gach  sealladh, 

'S  ba  taitneach  gach  f  uaim  ; 
Bu  cheol  leam  an  cànran 
Aig  tonnan  na  traghad, 
Ged  bhiodh  iad  ri  rànail 

Fo  shlat  na  gaoith-Tuath  ; 
Ba  toil'am  do  chommun 
O  dhuthaich  na  seallan 
Ann  an  samhradh  na  lusan, 

Na  geamhradh  na  fuachd  ; 

Ba  shlàinte  dhomh  t'fhàileadh, 
'Thìr  dhlìgheach  nan  Gaidheal, 
Si  sin  a  rinn  m'àrach 
Mar  dharach  nan  dual ! 

IV. 

Thoir  ma  shoraidh  gu  Cròna, 
Far  am  b'àill  leam  bhi  seòladh 
Mar  ri  lan  MacDhomhnuil 

Agus  Aonghas  MacAoidh; 
'S  nar  a  thogadh  i  dosan 
Ri  stròin  nam  fear  dhosach, 
Bhiodh  na  seoid  ad  air  thoiseach 

Ann  am  peirceall  na  gaoith' ! 
Ba  cheol  leam  a  farum 
Eadar  shiùil  agus  sparran, 
Troimh  stuadhannan  mhara 

Dul  seachad  'nan  caoir ; 
Dheanainn  uaill  anns  na  balaich 
Bheireadh  fàilte  dhomh  dhacbaidh,- 
Dheanainn  sùgradh  is  aighear 

Ann  am  fochar  nan  laocii ! 

A   H-UILE   LATHA  CHÌ  'S    NACH 
FHAIC. 

Air  Fonn — "  Auld  Lang  Syne." 
J. 
O  's  iomadh  ceum  a  shiubhail  sinn 

'O  bha  sinn  òg  le  cheile, 
'O  bha  sinn  g'iomain  air  an  tràigh, 
Gun  thrusgan  oirnn  ach  feileadh. 

Seisd  : — 
A  h-uile  latha  chì  's  nach  fhaic, 
A  h-uile  latha  a  chì  sinn, 
Deoch  slaint'  mo  charaid  ni  mi  M 
A  h-uile  latha  a  chì  sinn  ! 

II. 
Bha  sinn  shios  is  bha  sinn  shuas, 

An  Lunnainn  s'  an  Dunèdin, 
Ach  b'annsa  leam  bhi  'n  tìr  nam  beann, 

'S  a  siubhail  ghleann  le  chèile. 
III. 
'S  iomadh  maduinn  shamhraidh  chiùiu 

A  dhùisg  sinn  leis  na  smeoraich, 
Nar  bhiodh  na  sobhragan  cho  cùbhr' 

'S  an  dealt  air  barr  nan  neoinean. 

IV. 

'S  iomadh  latha  shèol  sinii  long, 
Air  Loch-na-cula-fraochaidh, 

'S  ba  bhòidheach  i  air  bharr  nan  tonn 
Dal  seachad  Sgeir  Na  Faoileag. 

V. 

'S  cha  ro  bròg  na  bonaid  oirnn, 
'S  ann  againn  nach  ro  feum  orr', 

Ach  ruith  is  leum  is  deanadh  spors 
Is  commun  cach  a  chèile. 

VI. 

O,  na  balaich  bha  sinn  ann, 

Gun  bhonaidean,  gun  bhrògan  ! 

Ba  shona  saoghal  a  bhiodh  ann 
Na  maireadh  sin  an  comhnuidh  ! 

ORAN  A.  BHATA. 

Air  Fonn — "  Hail  to  the  Chief.'' 


Ciad  failt'  air  a  bhalach 
Ba  mhian  leam  ri  fhaicinn, 
Na  sheasamh  cho  fearail 

Air  port  a  Chulchinn  ; 
Mac  Dhomhail  mhic  Uilleiiu 
A  stiuireadh  a  chiilaidh 
Nar  sheideadh  an  doinionn, 

'S  do'dh'èireadh  na  tuinn  ! 
'S  maith  chithear  'na  t'aogas 
Gur  Leodach  do  chinneadh, 
Cha  bhi  mi  'na  m'  aonar 

Ma  bhios  tu  beò  ; 
Oir  bheir  thu  air  ais  dhomh 
Deadh  iomhaigh  nan  gaisgeach,- 
O,  Thormaid  mhic  Dhomhail, 
Ho,  Hi,  Ri,  Ro  ! 


Dar  dheanadh  tu  suidhe 
Air  totan  na  luinge, 

'S  ramh  bràghad  na  d'  dhorn, 
S  tii  chuireadh  a  spionnadh 
Ann  an  giubhas  na  sgothan, 
'Sa  bheireadh  'oith  trotan 

Le  sitrich  fo  stròin ; 
Do  bhonnan  ri'  reangan 
'Si  leum  ris  na  tonnan, 
Le  iorram  na  d'  bhilean — 

Ba  bhinn  leam  a  cheòl ! 
'Se  sin  a  rinn  daoine 
Do  Leodich  na  Suaine, 
0  Thormaid  Mhic  Dhomhail, 

Ho,  Hi,  Ri,  Ho  ! 


Cha'n  ann  an  am  briogais 
Nan  Sassunach  bhiorach 
A  dh'àraich  na  bodaich 

'O  'n  thug  thu  do  chòir, 
Ach  a  stiureadh  na  bìrlinn 
Troimh  stuadhanan  fhiadhaich 
Le'  slios  ris  a  chathadh 

'S  a  chualach  ma'  stròin  ; 
Nar  shèideadh  an  doinionn, 
'S  nar  dhèireadh  na  tonnan. 

Nar  cbaillear  gach  cladach 

Le  sad  agus  ceò, 
'Sin  dhùisgeadh  do  spiorad 
Air[a  storm  mar  an  iolair, 
O  Thormaid  Mhic  Dhomhail, 

Ho,  Hi,  Ri,  Ro  ! 

"CAIT  AM  FAIC  MI  DO 
DHREACH-SA." 

Air  Fonn — **  Cairsti  Bhadchasìl." 
I. 
Ma.r  chiùin'  shamhraidh  thar  bheanntaibh 

Tha  do  lathaireachd  fo  m'  chòir, 
Ann  am  flùran  na  machair, 
Ann  am  feadan  nan  eoin. 

Seisd : — 
Càit'  am  faic  mi  do  dhreach-sa, 
Càit'  an  cluinn  mi  do  cheòl ! — 
Fàile  cùbhraidh  na  fluran, 
Fonn  mhaduinn  nan  eòin. 
II. 
Bu  tu  solus  mo  smuainntean, 
Reult-mhaduinn  na  spèur, 
Flùr  an  t'samhraidh  'san  dealt  air 
Ann  an  dealreadh  na  grèin'. 

III. 
'S  mi  nach  iarradh  dhe  'n  t-saoghail 

Ach  an  Òigh  ad  ri  m'  thaobh, 
Air  a  dion  'o  gach  doinionn, 

Ann  am  fasgadh  mo  ghaoil. 

IV. 

'Nar  a  lùbadh  na  gasain, 
'Nar  a  shracadh  na  siùil, 

B'e  mo  reultsa  chum  stiùiridh 
'Solus  iùil  tha  na  d'  mùis. 


Crìoch  saothair  troimh  chruadail- 
Sonas  buadhail  na  saòrs' — 

Ann  am  fochar  mo  leannan, 
Air  a  lasadh  le'  »aol! 

SEUMAS  MAC  COINNICH  NACH 
MAIRIONN,  1802-1889. 

A  bha  rè  ioraadh  bliadhna  'na  Fhoirfeach  san 
Eaglais  Shaoir. 

I. 
BuiNiDH  dhomhsa  bhi  feitheamh 
Air  a  ghairm  ona  Bhritheamh 
Thug  air  falbh  Maighstir  lain 

'Bha  na  sholus  'sa  Storr; 
Ach  'se  leoin  mi  na's  gorta, 
Mas  do  shlanuich  a  lot  sin, 
Gun  a  dh'fhalbh  feur  a  nochd  uainn 

Bha  na  dhiadhaire  raòr  ! 
'S  ann  a  Achanacarnin 
Fhuair  mi  sgeul  a  ta  cràiteach 
Gun  a  dh'eug  fear  ba  chràbhaich 

'Sa  b'uails  anns  an  tìr; 
Co  ba  mhaisich'  na  'bheusan 
O  àm  cleachdadh  a  rèusan, — 
Co  thug  barr  ort,  a  Sheumais, 

AuR  an  deanadh  na  sìth ! 

II. 
Cha  do  thachair  mi  riamh  riut 
Nach  do  dh'eiltich  mo  chliabh  riut. 


—   20  — 

Cridhe  gaisgeach  na  riaghailte, 

'S  tu  nach  iarradh  bhi  strì'! 
Ach  le  gliocas  do  bhriathran, 
Agus  cairdeas  do  rianan 
Anns  na  doighean  ba  chiallaich' 

'Toirt  gach  comhradh  gu  brìgh  : 
Bha  do  ghibhtean  thaobh  nadur 
Air  an  deachdadh  le  grasan, 
Mar  dheadh  thochradh  o'u  Ard-Righ, 

Saor  mar  sholus  na  grèin'; 
Cha  robh  leth-bhreth  ma  d'thimchioU, 
Cha  robh  mealladh  na  t'iomchain, 
Ach  aon  aghaidh  nam  beannachd 

Air  an  t'saoghal  gu  lèir  ! 


Cha  robh  mi  riamh  na  do  chomhradh 
Nach  robh  mo  thoil  na  ba  deonaich' 
Gu  bhi  cleachdadh  na  còrach 

Ann  a  leanmhainn  do  cheum  ; 
Cha'n  ann  le  soilleireachd  faoghluim 
Bha  thu  tlachdmhor  na  m'shuilean, 
Ach  rùn  diomhair  do  ghiulain 

'Toirt  dhomh  tuilleadh  do  lòirs ! 
Cha  robh  gruaim  na  do  chreideamh, 
Cha  robh  fuath  na  do  theagasg, 

Cha  robh  aineolas  ardain 

Na  do  spiorad  gun  fhoill ; 
B'  fhurasd  fhaicinn  na  t'aogaisg 
Gii  robh  thu  taghta  measg  dhaoine, — 
Solus  neamhaidh  air  t'aodainn 
Mar  air  altar  na  soills'! 

IV. 

•'  Sibhse  solus  an  t'saoghail  " — 
Sin  an  t'searmoin  ba  chaomh  leat 
Mar  bha  i  leis  an  Fhear-Shaoraidh 

Air  a  seirm  o  na  Bheinn  ; 
'S  maith  a  ruigeadh  sin  ortsa, 
Bha  tha  flièin  na  do  sholus, 
Le  cumha  gach  beannachd  'san  't  Soisgeul 

Na'm  b'urrain  mise  gu  sheinn  ; 
'S  tric  a  thug  thu  air  ais  dhornh 
Dearbh  iomhaigh  nan  abstol, 
Leis  gach  samhla  Vjha  blasda 

O  fhear-teaguisg  nan  gràs  ; 
Agus  shaoilinn  an  uair  sin 
Gu  'n  robh  a  Spiorad  ma  'n  cuart  duit 
Leis  an  d'thug  e  fhèin  buaidh  air 

An  uaigh  's  air  a  bhàs. 


Ann  a  spioradalachd  inntinn' 
'Se  do  bhuanachds'  na  chaill  mi, 


Dliuitse  solus  is  aoibhneas, 

Dhomlasa  duibhre  is  bron  ; 
Ach  bi'  mi  g'altrum  do  chuimhne, 
Leis  na  thubhairt  's  na  rinn  thu, 
Ged  tha  iomhaigh  na  chaill  mi 

Fad  na  h'oidhch'  gu  mo  leoin  ! 
Crioch  bheannaicht'  an  fhirein — 
Duais  an  t-seirbhisich  dhìlis — 
Sonas  siorruidh  na  Rioghachd 

Làn  fhosgailt  fo  d'  chòir  ! 
Cha  bhi  bàs  ann  ni  's  mo, 
Beatha  shiorruidh  air  d'  shiubhal, 
Gradh  siorruidh  gu  d'  chumail 

Dlùth  ri  Cathair  na  Gloir' ! 

lAIN  MACCOINNICH.* 

Ogha  Sheumais  Ic  Coinnich  air  an  d'  rinneadh 
iomradh  mar  tha.  Bha  an  duin'-uasal  so  na  fhear- 
teagisg  fo  laimh  a'  mhaighstir-sgoil  ann  an  Culcein- 
Stòrr. 

I. 

'SiOMADH  fear-gaoil  agus  caraid 

Dli'  fhàg  mo  Spiorad  ro  èolach  air  bròn, 
Leis  ma  bha  'm  bàs  gu  mo  mhealladh, 

'S  mi  air  turus  tre  ghleann  nan  deòir ; 
'Siomadh  leasan  a  fhuair  mi 

Ach  'se  so  fear  as  cruaidhe  gu  mòr — 
Mar  is  raò  tha  'n  cridhe  toirt  gaol 

'S  ann  is  cinntich  'theid  esan  a  leon  ! 

II. 
Mo  charaide  dilis  a  bha, 

'Se  do  bhàs  a  chuir  smal  air  mo  shùil, 
'S  nach  fhaic  mi  tuille  gu  bràth 

An  t-aon  sealladh  air  aghaidh  na  duthch  ; 
Bha  mo  chridh'  ann  a  solus  do  gnùis, 

Mar  an  t-siiil  ann  a  solus  na  grein', 
Bha  na  h-uile  ni  soillear  gu  leoir 

Ann  a  lathairachd  cho  taitneach  riut  fhèin  ! 
*  Late  Pupil-Teacher  in  Culkein  School. 

Ach  dh'  fhalbh  a  solus  sin  'iiam 

S'  tha  mo  chridhe  mar  bhanti-ach  bhochd, 
Tha  cumha  fo  eallach  a  bhroin, 

Ard  aoibhneas  na  h-òige  cha  lot  : 
'S  e  cheisd  a  tha  'nise  ga'm  chlaoidh 

Ann  an  diomhaireachd  aobhair  mo  lot, 
Car  son  a  tha  Spiorad  a  ghaoil 

Na  oighr'  air  gach  bròn  agus  olc'? 


Mar  dh'  eilticheas  eilid  ri  sruth 

Ann  a  fàsach  na  tiormachd  'sna  teis, 
Bha  'n  cridhe  so  g'  eilteachadh  riut, 

Ag  ionndrainn  do  chomhradh  's  do  phears 
Tha  lusan  is  àluinne  snuadh 

Air  a  phosadh  ri  meanghan  na  dris, 
'S  tha  'n  gràdh  a  thug  mise  dhuit  fhein, 

Air  a  cheangal  ri  doruinn  a  nis  ! 


'S  ann  bha  mi  ro  shona  gu  dearbh, 

Ann  an  comhradh  ri  cuspair  mo  ghraidh  ; 

'S  ann  tha  mi  nise  fo  bhròn, 

'S  rai  'g  ionndrainn  na  chaiU  mi  na  bhìls. 


Mo  chreach  gu'  m'  eil  spiorad  a  ghaoil 
Na  oighr  'air  gach  bròn  agus  cradh, 

Ach  b'  fhearr  leam  fhaighinn  's  a  chall, 
N^a  idir  gu  'n  fhaiginn  gu  bràth. 

YI. 

Ann  a  stuamachd  a  ghliocais, 

Ann  a  soilleireachd  tuigs'  agus  cèill, 
Ann  an  caomhalachd  naduir, 

Ba  tu  òganach  maiseach  nam  beus ; 
'S  nar  a  shaoil  mi  gu  'n  fhuair  mi 

Cuid  a  chaill  mi  tighinn  beò  annad  fhèin, 
'S  ann  a  dh'  eug  thu  gu  h-aithghearr, 

'S  dh'ath-bhàsaich  mo  chairdean  gu  leir. 

VII. 

Ach  thusa  rinn  cardeas  ri  bròn, 

Agus  co-cheangail  nuadh  ris  a  bhàs, 
'S  ann  annad  tha  dochas  nam  beò, 

Agus  aoibhneas  do-labhairt  na  slaint', 
O  !  deoinich  an  dochas  sin  dhomhs' 

Thug  Aingeal  na  h-aiseiridh  mhàn — 
Kar  sheallas  mi  sios  ann  san  uaigh 

Gu  'n  coinnich  mi  aingeal  mo  ghràidh! 


AN  T-URRAMACH  lAIN  EOSS, 

1813-1888. 

I. 
Tha  eallach  mo  bhròin  air  mo  chromadh, 

'S  mi  dìreadh  na  bruthaich  tha  cas, 
'Smuaineachadh  air  na  cha'  seachad, 

'S  nach  fhaigh  mi  'san  t-saoghal  air  ais, 
Ach  thnsa  tha  siorraidh  neo-atbarruioht', 

O  !  deonaich  nach  sleamhnaich  mo  chas, 
Gus  a  seas  mi  air  Cathair  an  t-seallaidh 

Gu  tir  a  gheallaidh  fad  as  ! 

II. 
'Se  do  bhàs,  'mhaighstir  lain, 

Dh'ath-bheothaich  mo  chuimhn'  air  do  chliìi, 
O'na  chaill  mi  do  lathairachd 

'S  ann  is  soilleir'  a  chì  mi  do  ghnùis  ; 
Mar  a  bha  thìi  iia  d'bhuaidhean, 

Tha  thu  nis  ann  a  sealladh  mo  shiìil — 
Uasal,  iriosal,  criosdal, 

Agus  criochean  na  iirinn'  na  d'  rùn. 

III. 
Fo  dhubharrachd  sgaile  do  bhàis, 
Ann  an  aonarachd  spiorad  a  bhròin. 


Tha  miad  mo  mhalaid  's  mo  chràdh, 

Agus  smuaintean  mo  chridh'  g'um  leòin ; 

Mar  bha  thu  maiseach  na'  d'bheus, 
Bha  thu  fearail  fo  shrian  na  còr', 

Cridhe  gaisgeach  nam  buadh, 

Bha  do  thuigse  's  do  thruas  cho  mòr  ! 


Ged  cha'  thu  sios !  a  mo  shealladh, 

Gu  m'  fhàgail  a  nochd  anns  an  fhuachd, 
Is  ann  gu  sealbhachadh  sonais 

Ann  a  foirfeachd  na  beath'  tha  shuas  ; 
Mar  reult  sgiamhach  an  fheasgair 

Air  dul  sìos  an'  an  doimhneachd  a  chuain, 
'S  ann  gu  èiridh  na  's  glòrmhoir' 

Ann  an  aodainn  na  maduinn  le  buaidh. 


Cha'n  ann  le  diadhaidheachd  fhasain 

Bha  thu  cleachdadh  bhi  tomhas  do  cheum  ; 
Cha'n  ann  le  gibhtean  a  chealgair 

Bha  thu  sèideadh  na  trompaid  dhuit  fheiu; 
Ach  le  gràsan  a  fhuair  thu 

Anns  gach  buaidh  a  bha  annad  gu  lèir, 
'S  a  rinn  cho  soilleir  do  roidean, 

Gus  na  ruith  thu  air  thalamh  do  rèis. 

VI. 

'S  iomadh  maduinii  ro  ghloìmhor, 

'Nàm  tionail  na  sgoil'  ad  shuas, 
Le  samhradh  na  h-oige  nam'  chridhe, 

Agiis  aoibhneas  na  h-oige  ma'n  cuairt, 
'Thigeadh  'tusa  na  'm  choineamh 

Le    do  chomhairl  's   do    bheannachd  mar 
dhuais, 
'S  mar  do  ghleidh  mi  gach  comhairl 

Chum  mi  bheannachd  a  fhuair  mi  uait. 

VII. 

Ba  charthanach  tairis  do  chomhradh, 

Ro  iochdmhor  ri  muinntir  a  bhròin ; 
Ach  cionnas  a  dh'innsinn  do  dhoighean 

Ged  a  sgriobhinn  do  chliù  le  mo  dheoir ! 
'S  ann  tha  mi  gun  bhrosgail 

'Toirt  guth  do  bhalbhachd  mo  bhròin, 
'Bheir  fianais  na's  buain  'air  an  duine 

Na'chlach  tha  mar  chuimhn'air  sa  Storr. 

Tha  ceann  mo  rèis  tighinn  fagus  domh, 

Tha'n  oidhche  'tamiing  dlùth, 
Tha  nadur  uile  g'innse  dhomh 

Xach  fhaic  mi  'n  tìr  ni's  mò ; 
Tha  m'  fheoil  a  nis  air  failigeadh 

Fo  chumhachd  aois  is  bròin, 
Mar  shneachd  air  mhullach  àrd-na'm  beann 

Fo  aiteamh  grèin  is  neoil. 

II. 
O,  's  iomadh  stoirm  cha'  seachad  orm, 

0'  dh'èirich  grian  mo  lù, 
Air  cuan  na  beatha  'Stuireadh  dhomh, 

Gu  tric  fo  speuran  dorch  ; 
O,  's  iomadh  tonn  cha'  thairis  orm 

Le  sad  bha  fuachdaidh  searbh, 
Ga'm  thilgeadh  sios  gun  cho-fhurtachd 

Air  doimhneachd  mhara  garbh. 

III. 
"S  ann  tha  mi  'n  diugh  a'  samhlachadh 
Mo  staid  's  mo  thrioblaid  theann. 

Ri  fear  na  sliuidh'  gu  h'aonaracli 
An  luing  gun  shèoil  gun  chrann ; 

Air  doimhneachd  fairge  cianail  leam 
Gun  thìr  bhi  idir  ann, 

Mi  fhèin  's  mo  chridhe  deasbaireachd 
Air  diomhaireachd  na  h'  àm. 


Mar  sin  their  mi  gu  muladach 
Gu  tric  ri  m'  chridhe  truagh — 

0  chridhe  !  ciod  e  tha  dh'uireas  ort, 
Le  d'  bhròn  's  le  t'  amhghar  chruaidh  ] 

'Se  freagairt  tha  neo-sholasach 
A  thig  air  ais  gach  uair, — 

"  S  ann  chaiU  mi  fear  bha  taitneach  leam 

"  Deadh  chuspair  graidh  nam  buadh  !  " 


'Se  thug  mo  lùth  's  mo  spiorad  'uam 

Guth  cumhachdach  a'  bhàis, 
A  thiormaich  suas  an  tobar  sin 

A  shruth  le  h-iomadh  gràs ; 
'S  ann  dh'fhàg  sin  anns  an  fhàsach  mi 

Gun  lusan  ann  fo  bhlàth, 
Gun  nì  air  bith  bheir  co-fhurtachd, 

Na  driùchd  o'  neamh  bheir  fàs. 

Ach  ciod  a  feum  blii  g'aithris  dhomh 

Ni  dh'fhag  mo  chridhe  truagh, 
Na  ciod  a  furtachd  inntinn  dhomh, 

Bhi  deanamh  ortsa  luaidh  ! 
Clia  thiormaich  e  na  suilean  so 

Tha  sileadh  dheoir  gach  nair, 
'S  cha  dhuisg  e  suas  an  cadal  sin 

Tha  agad  anns  an  uaigh. 


'S  anu  bha  mo  chridhe  is  m'  aignean 

An  druideadh  riut  cho  dluth, 
'S  nach  d'rinn  do  bhàs  ach  soilleir  dhomh 

Na  chaill  mi  na  do  ghnùis  ; 
Nar  ehuimh'niche'as  mi  na  buaidhean  ad 

Rinn  taitneach  thu  na  m'  shùil 
'S  ann  dh'iarainn  laidhe  'n  taca  riut 

Gu  samhach  anns  an  ùir. 


Is  fuar  an  uaigh  gun  amharus, 

Fo  dhuibhre  iomadh  sgleò  ; 
Is  gruamach  dorch  an  dachaidh  i, 

Gun  bheath',  gun  ghluasd,  gun  chèol  ; 

Ach  seallaidh  sùil  a  chreideirah  rith 
Mar  theampuU  Dhe  iiam  beò, 

Thug  buaidh  air  bàs  le  ais-eiridh, 
'S  a  chuairtich  i  le  ghloir. 

IX. 

Ach  Thus  'tha  uile-chumhachdach 

Tha'  riaghladh  Arraailt  Neamh 
'S  ann  uatsa  thig  gach  co-fhurtachd 

E,i  d'  thoil  a  ni  mi  rèidh, 
O,  teaguisg  fhèin  dhomh  irioslachd 

Fo  smachd  do  ghairdein  trèun 
A  chura  s'  nach  bi  mi  ceannairceach, 

Ri  ordugh  siorruidh  Nèimh. 

X. 

'Se  gliocas  siorruidh  dh'òrdaich  e, 

Gu  'n  bhualadh  leis  a  bhàs 
'N  dearbh  chuspair  leis  an  d'fhosgail  Thu 

Deadh  thobair  ghlan  mo  ghraidh  ; 
O,  deonaich  Fhein  nach  tiormaicli  i 

Fo  theas  mo  bhroin  's  mo  chraidh, 
Gu  siubhail  i  mar  aibhnichean 

De  dh'  uisge  beò  nan  gràs 

